**Ministru kabineta rīkojuma “Par pretendentu un ierēdņu vērtēšanas komisiju” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par pretendentu un ierēdņu vērtēšanas komisiju” (turpmāk – Ministru kabineta rīkojuma projekts) sagatavots, lai saskaņā ar Valsts civildienesta likuma 9.panta pirmās daļas 1.punktu un 35.panta otro daļu izvērtētu pretendentu atbilstību Izglītības un zinātnes ministrijas valsts sekretāra amatam un Izglītības un zinātnes ministrijas padotībā esošo iestāžu vadītāju amatiem, kā arī novērtētu Izglītības un zinātnes ministrijas valsts sekretāra un Izglītības un zinātnes ministrijas padotībā esošo iestāžu vadītāju darbību un tās rezultātus. |
| 2. | Pašreizējā situācija un problēmas | Sakarā ar izmaiņām Izglītības un zinātnes ministrijas un citu tiešās pārvaldes institūciju struktūrā un personālsastāvā, iepriekš apstiprinātais amatpersonu saraksts pretendentu un ierēdņu vērtēšanas komisijai ir zaudējis aktualitāti, kas rada problēmas vērtēšanas komisiju izveidē. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ar Ministru kabineta rīkojuma projektu paredzēts apstiprināt amatpersonu sarakstu pretendentu un ierēdņu vērtēšanas komisijai, kas atbilst spēkā esošajai Izglītības un zinātnes ministrijas un citu tiešās pārvaldes institūciju struktūrai un personālsastāvam. |
| 5. | Projekta izstrādē iesaistītās institūcijas | Ministru kabineta rīkojuma projekts izstrādāts Izglītības un zinātnes ministrijā un no Kultūras ministrijas valsts sekretāres S.Zvidriņas, Rīgas Stradiņa universitātes rektora J.Gardovska, Valsts kancelejas direktores E.Dreimanes, Tieslietu ministrijas valsts sekretāra M.Lazdovska, Labklājības ministrijas valsts sekretāra R.Beinaroviča, Latvijas Universitātes zinātņu prorektora I.Muižnieka, Latvijas Rektoru padomes priekšsēdētāja A.Barševska, Latvijas Sporta padomes federāciju prezidenta A.Kalniņa un Satiksmes ministrijas valsts sekretāra M.Matīsa saņemta piekrišana iekļaušanai amatpersonu sarakstā Izglītības un zinātnes ministrijas un tās padotībā esošo iestāžu vadītāju amatu pretendentu un ierēdņu vērtēšanai. |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka Ministru kabineta rīkojuma projekts attiecas uz tiešo pārvaldes iestāžu darbības nodrošināšanu, tas neskar sabiedrību kopumā. |
| 7. | Cita informācija | Nav. |

Anotācijas II - VII sadaļa – Ministru kabineta rīkojuma projekts šīs jomas neskar.

Izglītības un zinātnes ministrs R.Broks

Vizē: valsts sekretārs M.Gruškevics

13.04.2011 10:45

316

E.Laimīte

67047795, Egija.Laimite@izm.gov.lv